ཀྱི་ཕྱེད་དུ་སོར་མོ་བདུན། །སྲིད་ཀྱི་ཚད་དུ་སོར་མོ་བཅུ། །
ཞབས་ཀྱི་བཞི་ཆར་གྱུར་པ་ཡིས། །མཐེབ་ཆེན་གྱི་ནི་ཉིད་དུ་བརྗོད། །དེ་དང་རྩེ་མོ་མཚུངས་པར་
ཤེས། །གུང་མོ་ནས་ཕྱེད་ཀྱི་དམན་ལ། །མིང་མེད་སོར་མོ་ཕྱེད་ཀྱིས་སོ། །མཐེབ་ཆུང་ཚིགས་པས་
དམན་པའོ། །མཐེ་བོང་ཆེ་ཡི་ཞེང་དུ་ནི། །ནས་ནི་བཅུ་རུ་ཤེས་པར་བྱ། །མཐེབ་ཆེན་སོར་མོའི་རྩེ་
མོ་ཡིས། །བར་ལ་ནས་ནི་གསུམ་དུ་འགྱུར། །རྩེ་མོའི་ཞེང་ལ་གནས་དགུ་སྟེ། །ཕྱེད་བཅས་ནས་
བརྒྱད་གུང་མོའོ། །མིང་མེད་གཞན་དུ་ནས་བརྒྱད་དང་། །མཐེ་ཆུང་ནས་ནི་བདུན་རྣམས་སུ། །
ཚད་ཀྱི་མཚན་ཉིད་དུ་ནི་གསུངས། །ཨ་འབྲས་གཞོན་ནུའི་དབྱིབས་འདྲ་བར། །མཐེ་བོང་ཆེ་ནི་
རྟག་ཏུ་བྱ། །ཞབས་ཀྱི་བོལ་གོང་རུས་སྦལ་གྱི། །རྒྱབ་ཀྱི་རྣམ་པ་མཚུངས་པར་བྱ། །ཞབས་ཀྱི་སོར་
མོའི་དབྱིབས་རྣམས་ནི། །ཆུ་སྐྱེས་པདྨ་འདྲ་བར་གྲགས། །ཞབས་ཀྱི་མཐིལ་དག་མཉམ་པར་
བྱ། །ཞབས་སེན་དབྱིབས་ནི་སྣ་ཕྱིས་བཞིན། །དེ་ནས་གཞན་ཡང་བཤད་བྱ་བ། །དབུ་ནི་ཟླུམ་པོའི་
མཚན་ཉིད་ནི། །སོར་མོ་སུམ་ཅུ་རྩ་གཉིས་ཀྱིས། །དབུ་ནི་ཡོངས་སུ་ཟླུམ་པར་ཤེས། །སོར་མོ་བཅོ་
ལྔ་སུམ་འགྱུར་གྱིས། །དབུ་ནི་ཡོངས་སུ་ཟླུམ་པོར་བྱ། །མཆན་འོག་དག་གི་དབུས་ཀྱི་རྒྱར། །འདིར་
579

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ནི་སོར་མོ་ཉི་ཤུ་སྟེ། །སོར་མོ་བཅུ་དགུ་རྣམས་དང་ནི། །བློ་ལྡན་རྣམས་ཀྱི་ཟླུམ་པོར་བྱ། །ལག་པའི་
རྩ་བར་བར་དང་རྩེ། །སོར་མོ་བརྒྱད་དྲུག་བཞི་ཡིན་ནོ། །བློ་ལྡནརྣམས་ཀྱི་ཟླུམ་པོར་བྱ། །རང་གི་
རྒྱ་ཡི་ཚད་ཀྱི་ནི། །སུམ་འགྱུར་གྱིས་ནི་ཟླུམ་པོར་བྱ། །ལྟོ་བ་རང་དབུས་རྒྱ་ལ་ནི། །སོར་མོ་བཅོ་ལྔ་
ཤེས་པར་བྱ། །འོག་ཏུ་སོར་མོ་བཅུ་དྲུག་སྟེ། །སོར་མོ་བཅོ་བརྒྱད་སྐེད་པ་ལ། །སོར་གཉིས་དྲུག་ནི་
བརླ་ཡི་རྩར། །བྱིན་པའི་དབུས་སུ་སོར་མོ་དྲུག །བྱིན་པའི་མཐར་ནི་བརྒྱད་སོར་གཉིས། །ཕྱེད་
བཅས་རྒྱ་རུ་རབ་ཏུ་སྦྱར། །དེ་རྣམས་ཀུན་ཀྱང་དེ་བཞིན་དུ། །ཟླུམ་པོ་སུམ་འགྱུར་ཉིད་དུ་བྱ། །དེ་
བཞིན་སོར་མོ་ཀུན་ཀྱང་ནི། །ཟླུམ་པོ་ཉིད་དུ་རིག་པར་བྱ། །དབུ་ཡི་རྒྱབ་ཕྱོགས་ལྟག་པ་ནི། །སོར་
གཉིས་ཕྱི་རུ་ཕྱེད་པར་གྲགས། །རྒྱབ་ཀྱི་རྒྱུད་ནི་མཉམ་པར་བྱ། །འཕོངས་ཚོས་མཉམ་པར་
འཕྱངས་པ་ལ། །བརླ་དང་རྐང་བ་བྱིན་པ་ཡང་། །སོར་ཉམས་པར་ནི་འཕྱང་བར་བྱ། །རྒྱབ་ཀྱི་
མཚན་ཉིད་རིག་བྱ་བ། །དེ་ནི་བསྡུས་པའི་དོན་གྱིས་བསྟན། །མུ་ཏིག་གསེར་གྱི་དོ་ཤལ་སོགས། །
རྣ་རྒྱན་དཔུང་རྒྱན་ལག་གདུབ་དང་། །གོས་དང་ན་བཟའི་བཀོད་པ་ཡིས། །སྐུ་ཡི་གནས་ལ་བརྒྱན་
པར་བྱ། །སྐུ་གཟུགས་ལྷག་དང་ཆད་པ་ཡིས། །ཡོན་ཏན་སྐྱོནརྣམས་བརྗོད་བྱ་སྟེ། །རིང་ཞིང་
ཡངས་དང་ལྡན་གྱུར་ན། །གནས་རྣམས་ལེགས་པར་བརྟན་པ་སྟེ། །དབུ་ན་གདུགས་ཀྱི་དབྱིབས་ལྟ་
བུས། །ནོར་བུ་འབྲུ་ནི་ལེགས་འཕེལ་ཏེ། །དཔྲལ་བ་སྨིན་མའི་དབྱིབས་ལེགས་པས། །རྟག་ཏུ་
དཔལ་ནི་སྟེར་བར་འགྱུར། །པད་སྒྲོས་ནེ་ཙོ་འདྲ་བ་ཡིས། །སྐྱེ་དགུ་བདེ་བཅས་རྒྱལ་བར་འགྱུར། །
སྐུ་ནི་མགྲིན་པ་དུང་འདྲ་ན། །དངོས་གྲུབ་རྟག་ཏུ་སྒྲུབ་པར་བྱེད། །སྐུ་ནི་སེངྒེའི་དབྱིབས་འདྲ་
བས། །ལོ་ལེགས་དང་ནི་སྟོབས་འཕེལ་འགྱུར། །ཕྱག་ནི་གླང་ཆེན་ལག་འདྲ་བས། །འདོད་པའི་
དོན་ཀུན་སྒྲུབ་པར་བྱེད། །ཞལ་ལེགས་འབྲུ་རྣམས་ཕུན་ཚོགས་ཤིང་། །རྟག་ཏུ་ལོ་ལེགས་རྣམས་སུ་
བྱེད། །བརླ་ཡི་མངལ་ཆ་ལེགས་པར་འཕེལ། །བྱིན་པའི་དབྱིབས་ལེགས་གྲོང་རྣམས་འཕེལ། །སྐུ་
580

༄༅། །ཨཱ་དྲེའི་མག་པའི་སྐུ་གཟུགས་ཀྱི་ཕྱག་ཚད་བཞུགས་སོ། །
གླང་
ཡི་ཞབས་ནི་ལེགས་གྱུར་པས། །ཚུལ་ཁྲིམས་རིག་པ་རབ་ཏུ་འགྲུབ། །དེ་རྣམས་སྐུ་ཡི་སྔར་བརྗོད་
ནས། །དམན་པས་ཡུལ་ཕྱོགས་ནོར་རྣམས་འཇོམས། །ཞེས་དང་སྲིད་དུ་དམན་པ་ཡིས། །མུ་གེ་
དང་ནི་ཡུལ་འཇོམས་འགྱུར། །ལུས་དམན་འགྱུར་པས་དབུལ་བོ་དང་། །ཤངས་དམན་པས་ནི་ཁྲོ་བ་
དང་། །གཡོན་མིག་ཕྱུག་རྣམས་ཟད་མི་ཤེས། །སྟེར་མིག་ནོར་ནི་འཛད་པར་བྱེད། །མིག་ཆུང་མིག་
ནི་ཟླུམ་པོ་དང་། །དེ་བཞིན་དུ་ནི་མིག་ཡོན་དང་། །མིག་དམན་པ་དང་འོག་མིན་རྣམས། །རིང་དུ་
རྣམ་པར་སྤང་བར་བྱ། །སྐུ་ཡི་ཆ་ནི་དམན་འགྱུར་ན། །འབྲུ་རྣམས་རྟག་ཏུ་ཉམས་པར་བྱེད། །སྐུ་ཡི་
བརླ་ནི་དམན་གྱུར་ན། །མངལ་གནས་བརྟན་པ་ལྷུང་བར་འགྱུར། །ཤངས་དང་སྤྱན་དང་ཕྱག་སོར་
དང་། །ཐུང་བ་རྣམས་ནི་ཉེས་པ་ཆེ། །མགྲིན་པ་ཀོས་ཀོ་རྗེ་ངར་གསུམ། །རིང་བ་རྣམས་ནི་ཉེས་པ་
ཆེ། །དབུ་དང་རྐན་དང་ཤངས་དང་གསུམ། །ཕྲ་བ་རྣམས་ནི་ཉེས་པ་ཆེ། །དེ་ཕྱིར་སྐྱོན་ཡོན་ཤེས་
བྱས་ནས། །སྐུ་གཟུགས་རྣམ་པར་སྤྲོས་པར་བྱ། །སྲིད་དུ་མཐོ་དགུའི་ཚད་ཀྱིས་ནི། །ཡོངས་སུ་
ཟླུམ་པོ་མཉམ་དུ་བྱ། །ཡང་ན་ཞལ་ལ་ཕྱེད་བཅས་བརྒྱད། །ལྷ་རྣམས་དང་ནི་མི་རྣམས་ཀྱིས། །མི་
རྣམས་ལ་ནི་མཐོ་བརྒྱད་པ། །མི་མོ་བརྒྱད་དང་བདུན་པ་ཡིན། །དགེ་བ་དྲུག་བདུན་མཐོ་ཡིས་
ནི། །ཡོངས་སུ་ཟླུམ་དང་དཔངས་སུ་མཐོ། །དེ་རྣམས་མཚན་ཉིད་རྟགས་རྣམས་ནི། །ཇི་སྐད་
གསུངས་བཞིན་དགོད་པར་བྱ། །ལྷ་མོ་རྣམས་ཀྱི་མཚན་ཉིད་ནི། །སྲིད་དུ་གདོང་བརྒྱད་མཁས་
པས་བྱ། །ལུས་ལ་སོར་མོ་བཅུ་གཅིག་གིས། །འཕྲེད་ལ་མགྲིན་པ་ནུ་མ་དང་། །དེ་བཞིན་གཉིས་
པོ་ནུ་ཡི་རྩེ། །ཐམས་ཅད་གདོང་གི་ནང་ནས་ནི། །དབུས་ནི་རྣམ་པར་བརྗོད་པར་བྱ། །ཆུ་བོའི་
དབུས་ནི་སོར་ལྔ་དང་། །སོར་མོ་བཅུ་རུ་ཤེས་པར་བྱ། །སྐེད་པ་སོར་མོ་ཉི་ཤུ་བྱ། །བརླ་ནི་སོར་མོ་
བཅུ་གཅིག་དང་། །པུས་མོ་སོར་གསུམ་དེ་བཞིན་དུ། །རྗེ་ངར་སོར་མོ་བཅོ་བརྒྱད་དེ། །ལོང་བུ་ལ་
ནི་སོར་གཉིས་བྱ། །ལྷ་མོ་རྣམས་ཀྱི་མཚན་ཉིད་དགེ །སོར་མོ་སུམ་ཅུ་རྩ་གསུམ་གྱིས། །དབུ་ནི་
581

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཡོངས་སུ་ཟླུམ་པར་བྱ། །ཕྱག་གི་རྩ་བ་སོར་ལྔ་ཡིས། །སུམ་འགྱུར་གྱིས་ནི་ཟླུམ་པོར་བྱ། །སོར་མོ་
གསུམ་གྱིས་མཁྲིག་མའི་མཚམས། །དེ་བཞིན་དུ་ནི་ཟླུམ་པོར་བྱ། །བརླ་ཡི་དབུས་སུ་སོར་གཉིས་
དྲུག །སུམ་འགྱུར་གྱིས་ནི་ཟླུམ་པོར་འགྱུར། །བྱིན་པའི་དབུས་སུ་སོར་མོ་ལྔ། །སུམ་འགྱུར་གྱིས་
ནི་ཟླུམ་པོར་འགྱུར། །ཐམས་ཅད་དུ་ནི་སུམ་འགྱུར་ཏེ། །སོར་མོ་རྣམས་ཀྱང་དེ་བཞིན་ནོ། །མིག་གི་
མཐའ་དང་མིག་དང་ནི། །ནུ་མ་དེ་བཞིན་སྐེད་པ་རྣམས། །ཅུང་ཟད་ཆ་ནི་ལྷག་ཏུ་བྱ། །སྐྱེ་བོར་ལྟ་ན་
སྡུག་པར་འགྱུར། །དེ་ནས་གཞན་ཡང་བཤད་བྱ་བ། །བྱིས་པ་རྣམས་ཀྱི་མཚན་ཉིད་ནི། །ཡོན་ཏན་
དྲུག་གིས་བྱིས་གཟུགས་དང་། །དམག་དཔོན་ཡང་ནི་ཡོན་ཏན་དྲུག །ལོག་འདྲེན་གནོད་སྦྱིན་
རྣམས་ཀྱིས་ནི། །གཟུགས་བརྙན་ཚད་ཀྱི་མཚན་ཉིད་ནི། །མགོ་ཡི་སྟེང་དུ་སོར་གཉིས་ཤེས།
གདོང་ནི་སོར་གཉིས་དྲུག་ཏུ་འགྱུར། །མགྲིན་པ་ལ་ནི་སོར་གཉིས་བྱ། །ལུས་ལ་སོར་མོ་ཉི་ཤུར་
འགྱུར། །སོར་མོ་སུམ་ཆ་ལྟེ་བ་དང་། །ཟབས་སུའང་དེ་བཞིན་སོར་མོ་གསུམ། །བརླ་ནི་སོར་
གཉིས་བདུན་དུ་བྱ། །པུས་མོ་དེ་བཞིན་སོར་གཉིས་པོ། །རྗེ་ངར་སོར་མོ་དྲུག་ཏུ་བྱ། །ལོང་བུ་སོར་
མོ་བཞི་རུ་ཤེས། །རྟིང་བ་ལ་ནི་སོར་མོ་གསུམ། །ཇི་ལྟར་སྔོན་མའི་རིམ་པ་ཡིས། །རྐང་བའི་སྲིད་དུ་
སོར་གཉིས་ལྔ། །མཐེ་བོང་རྩེ་མོ་མཉམ་པར་བྱ། །ནས་ཀྱི་དམན་ལ་གུང་མོ་སྟེ། །སེན་མོ་དམན་པ་
མིང་མེད་དོ། །མཐེ་ཆུང་ནས་ཀྱིས་དམན་པའོ། །སོར་མོ་བརྒྱད་ཀྱི་མགྲིན་མཚམས་ནས། །
དཔུང་ཆ་དེ་བཞིན་སོར་མོ་དགུ །ལག་ངར་སོར་གཉིས་ལྔ་ཡིན་ཏེ། །ལག་པའི་སྲིད་དུ་སོར་
གཉིས་གཉིས། །གུང་མོ་ལ་ནི་སོར་གཉིས་གཉིས། །སོར་མོ་དམནཔ་མཛུབ་མོ་སྟེ། །མིང་མེད་
གུང་མོ་སེན་ཕྱེད་ཀྱིས། །ཆ་ཡི་དམན་པར་བྱ་བ་སྟེ། །མིང་མེད་ལས་ཀྱི་ནས་ཀྱི་དམན། །མཐེབ་
ཆེན་མཐེ་ཆུང་སྲིད་དུའོ། །དེ་ནས་གཞན་ཡང་བཤད་བྱ་བ། །མཐོ་དྲུག་པ་ཡི་མཚན་ཉིད་ནི། །སོར་
གཅིག་མགོ་བོའི་སྟེང་དུ་སྟེ། །ཡོན་ཏན་སུམ་འགྱུར་ཟླུམ་པོར་བྱ། །སོར་གཉིས་དྲུག་ནི་གདོང་
582

༄༅། །ཨཱ་དྲེའི་མག་པའི་སྐུ་གཟུགས་ཀྱི་ཕྱག་ཚད་བཞུགས་སོ། །
。,。
དབུས་ལ། །རྣ་བ་སྣ་རྩེ་དེ་བཞིན་དུ། །སོར་གཉིས་གསུམ་ནི་མགྲིན་དབུས་ལ། །ལྟོ་དབུས་སོར་མོ་
བཅུ་དྲུག་ལ། །ལུས་ལ་སོར་གཉིས་དྲུག་ཏུ་འགྱུར། །སྐེད་པ་སོར་གཉིས་བདུན་ཡིན་ནོ། །བརླ་
གཉིས་སོར་གཉིས་བཞི་ཡིན་ནོ། །པུས་མོ་སོར་མོ་བཞི་ནས་དྲུག །བྱིན་པའི་དབུས་ལ་སོར་མོ་ལྔ། །
ལོང་བུ་དེ་བཞིན་སོར་མོ་གསུམ། །སོར་མོ་ཚད་དུ་ཡོངས་སུ་གྲགས། །ནས་དགུ་ཡིས་ནི་མཐེབ་
ཆེན་ཏེ། །དེ་བཞིན་བར་ནི་ནས་གསུམ་མོ། །ནས་བརྒྱད་ཀྱིས་ནི་རྩེ་མོ་བྱ། །ནས་བདུན་གྱིས་ནི་
གུང་མོ་བྱ། །ནས་རྡོག་དྲུག་གི་མིང་མེད་ལ། །མཐེ་ཆུང་ལ་ནི་ནས་རྡོག་ལྔ། །དེ་བཞིན་དུ་ནི་མཁས་
པ་ཡིས། །རྐང་བའི་སོར་མོ་མཛེས་པ་དང་། །སོར་མོ་དེ་བཞིན་གཏིང་བའི་རྒྱུ། །ཇི་སྐད་གསུངས་
པ་བཞིན་དུ་བྱ། །དེ་ནས་གཞན་ཡང་བཤད་བྱ་བ། །མཐོ་བཅུ་བ་ཡི་མཚན་ཉིད་ནི། །ཚངས་པ་ལྷ་མོ་
རྩར་རྩི་ཀ །དྲང་སྲོང་བྲམ་ཟེ་སྲིན་པོ་རྣམས། །གང་ཞིག་ལྷ་དང་སངས་རྒྱས་རྣམས། །བློ་དང་
ལྡན་པས་སྐུ་གཟུགས་བྱ། །མཁས་པའི་བརྩམ་བྱ་འདི་རྣམས་ཀྱི། །གཞན་རྣམས་ཀྱིས་ཀྱང་དེ་
བཞིན་བྱ། །གཙུག་ཏོར་ལ་སོགས་བཞི་རུ་འགྱུར། །གཞན་ལ་དེ་བཞིན་སོར་གཉིས་དྲུག །མགྲིན་
པ་སོར་མོ་བཞི་རུ་བྱ། །ལུས་ལ་སོར་མོ་སུམ་ཅུ་དྲུག །དེ་བཞིན་དཔྱི་ལ་སོར་མོ་བཞི། །བརླ་ལ་སོར་
མོ་སུམ་ཅུ་དྲུག །པུས་མོ་སོར་མོ་ལྔ་རུ་ཤེས། །རྗེ་ངར་སོར་མོ་སུམ་ཅུ་དྲུག །ལོང་བུ་སོར་མོ་གཉིས་
སུ་ཤེས། །སོར་མོ་ལྔ་ཡིས་ཤིན་ཏུ་མཛེས། །འོག་གི་ཆ་ལ་རབ་ཏུ་བྱ། །སོར་གཉིས་དགུ་ཡིས་དེ་
བཞིན་དུ། །དཔུང་བའི་ཆ་ལ་རབ་ཏུ་བྱ། །མགྲིན་མཚམས་བྲང་ཞོལ་རྩེ་དེ་བཞིན། །སོར་གཉིས་
བཅུ་ནི་ཤེས་པར་བྱ། །དཔུང་བ་ལ་ནི་སོར་གཉིས་གསུམ། །དེ་བཞིན་ལག་ངར་སོར་མོ་བརྒྱད། །
ལག་པའི་ཡལ་ཁ་སླང་བ་ནི། །སོར་མོ་བདུན་དུ་ཤེས་པར་བྱ། །ཇི་ལྟར་མཛེས་པར་བྱ་བ་ནི། །ཤ་ཡི་
འཁྲིལ་བག་རྣམས་སུ་ཤེས། །ཡང་དག་ཐུབ་པ་རྣམས་ཀྱིས་ནི། །ཐུང་ངུའི་ཚད་དུ་གསུངས་པ་
ནི། །སྐུ་གཟུགས་ཆེན་པོའི་བཀོད་པ་སྟེ། །རབ་ཏུ་བཤད་བྱ་ད་ནི་ཉོན། །ཁྲུ་ནི་བཅོ་ལྔ་ལྷག་པ་
583

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཡང། །སྐུ་གཟུགས་ཆུང་ངུ་ཤེས་པར་བྱ། །བར་མ་ཉིས་འགྱུར་དག་ཏུ་ཤེས། །ཆེན་པོ་རྣམས་ནི་
སུམ་འགྱུར་རོ། །སྐུ་ནི་ཆག་པས་རིགས་ཉམས་ཤིང་། །གས་པས་ཕྱོགས་རྣམས་འཁྲུག་པར་
བྱེད། །སྐུ་ངལ་གལ་ཏེ་ལིངྒ་དང་། །ལྷ་མོ་མ་ཡི་ཚོགས་རྣམས་བཞིན། །ཆོ་གའི་ལས་ནི་ལྟ་བྱས་
ནས། །མྱུར་དུ་དེ་རྣམས་གཤེགས་པར་བྱ། །མེ་ཏོག་མཆོད་ཡོན་དེ་བཞིན་དུ། །སྤོས་དང་ཞལ་ཟས་
གཏོར་མ་དང་། །གོས་ལ་སོགས་པ་དབུལ་བྱ་ཞིང་། །དེ་བཞིན་སྦྱིན་སྲེག་ལས་བྱས་ནས། །དགེ་
དང་ཞི་བའི་ལས་བྱས་ནས། །སྐྲད་དང་ཐག་པ་མུན་ཇ་དང་། །ཟར་མ་དུ་རུ་ལ་དེ་བཞིན། །ཆོ་ག་
བཞིན་དུ་བལྟས་ནས་ནི། །ཐག་པ་ཡིས་ནི་བཅིང་པར་གསུངས། །ཁྱུ་མཆོག་སྟེང་དུ་བཅིངས་ནས་
ནི། །ལྷ་རྣམས་རྙིང་བ་སྤྱན་དྲངས་ལ། །གོས་ཀྱི་རང་བཞིན་སྐུ་གཟུགས་ནི། །ཆུ་བོ་ཆེན་པོའི་འགྲམ་
དག་དང་། །དེ་བཞིན་གཙང་པོ་འདུས་རྣམས་ལ། །དེ་རུ་དེ་བཞིན་འཕང་བར་བྱ། །གསེར་དང་
དངུལ་དང་དེ་བཞིན་དུ། །ཟངས་དང་ར་གན་རང་ཉིད་ཀྱང་། །གལ་ཏེ་བདག་ཉིད་དཔལ་
འདོད་ན། །ཞུན་མ་མེ་ལ་བཞུ་བར་བྱ། །ཤིང་གི་རང་བཞིན་ལས་གྱུར་སྐུ། །དེ་བཞིན་ཡོས་ཀྱིས་
ཡོངས་དྲིལ་ནས། །སྣུམ་དང་སྦྲང་རྩིས་བྲན་བྱས་ལ། །སྒྲོན་མེ་ཡོས་ནི་སྦར་བར་བྱ། །ས་རྡོའི་རང་
བཞིན་ལས་བྱུང་སྐུ། །རི་བོའི་ཕྱོགས་གྱུར་གང་ཞིག་ལ། །ས་ནི་མི་གང་ཙམ་བརྐོས་ནས། །སྐུ་
གཟུགས་སྦས་ཏེ་གང་བར་བྱ། །སྐུ་གཟུགས་རྙིང་བ་གཤེགས་བྱ་བ། །བདག་ཉིད་ཆེན་པོ་རྣམས་
ཀྱིས་བྱ། །དུས་ནི་བྱེ་བ་སྟོང་རྣམས་སུ། །ལྷ་ཡི་འཇིག་རྟེན་རྣམས་ཀྱིས་མཆོད། །དྲང་སྲོང་ཆེན་པོ་
ཨཱ་རེ་དྲེས་མག་པར་མཛད་པའི་སྐུ་གཟུགས་ཀྱི་ཚད་རྫོགས་སོ།། །།
584